*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru**

Izdoti saskaņā ar Apgrūtināto teritoriju

informācijas sistēmas likuma 3. panta

piekto daļu un Nekustamā īpašuma

valsts kadastra likuma 28. pantu

**I. Vispārīgie jautājumi**

1. Noteikumi nosaka:

1.1. Apgrūtināto teritoriju informācijas sistēmas (turpmāk – Informācijas sistēma) izveides, uzturēšanas un informācijas aprites kārtību, tajā skaitā:

1.1.1. Informācijas sistēmas datu saturu;

1.1.2. Informācijas sistēmas datu iesniegšanas, aktualizācijas, glabāšanas, pieprasīšanas un izsniegšanas kārtību;

1.1.3. iesniedzamo datu apjomu, formātu, precizitāti, specifikāciju un klasificēšanu;

1.1.4. kārtību, kādā Informācijas sistēmas darbības nodrošināšanai iesniedzami un izmantojami kartogrāfiskie materiāli;

1.2. nekustamā īpašuma objekta apgrūtinājumu klasifikatoru.

2. Noteikumi apstiprina šādus klasifikatorus:

2.1. Informācijas sistēmas objektu klasifikatoru (1. pielikums);

2.2. vienoto apgrūtināto teritoriju un nekustamā īpašuma objekta apgrūtinājumu klasifikatoru (2. pielikums);

2.3. nekustamā īpašuma objekta apgrūtinājumu klasifikatoru, kuru noteikšanai netiek izmantoti Informācijas sistēmas dati (3. pielikums).

3. Valsts informācijas sistēmās un dokumentos apgrūtināto teritoriju un nekustamā īpašuma objekta apgrūtinājumus norāda, izmantojot attiecīgajā klasifikatorā noteikto aprakstu un kodu.

4. Šo noteikumu 3. pielikumā noteiktos nekustamā īpašuma objekta apgrūtinājumus, kuru noteikšanai netiek izmantoti Informācijas sistēmas dati, neuzkrāj Informācijas sistēmā. Tos reģistrē vai aktualizē Nekustamā īpašuma valsts kadastra informācijas sistēmā (turpmāk – Kadastra informācijas sistēma) atbilstoši normatīvajiem aktiem kadastra objekta reģistrācijas un datu aktualizācijas jomā, bet pieprasa vai izsniedz atbilstoši normatīvajiem aktiem kadastra informācijas pieprasīšanas un izsniegšanas jomā.

**II. Informācijas sistēmas datu saturs**

5. Informācijas sistēmā par objektu uzkrāj šādus datus:

5.1. Informācijas sistēmā obligāti uzkrājamie dati:

5.1.1. kods atbilstoši šo noteikumu 1. pielikumam;

5.1.2. ģeotelpiskās informācijas mēroga noteiktība;

5.1.3. informācija par datu sniedzēju (nosaukums un reģistrācijas numurs vai vārds, uzvārds un personas kods);

5.1.4. objekta robežas atbilstoši šo noteikumu 1. pielikumā minētajam elementa tipam un 30. punktā minētajām prasībām;

5.1.5. objekta raksturojošie dati, kas nepieciešami apgrūtinātās teritorijas noteikšanai;

5.1.6. datu reģistrācijas vai aktualizācijas datums;

5.1.7. Informācijas sistēmas piešķirtais identifikators;

5.2. Informācijas sistēmā uzkrājamie dati, ja datu sniedzējs tādus ir iesniedzis:

5.2.1. datu sniedzēja piešķirtais identifikators;

5.2.2. objekta nosaukums;

5.2.3. adrese, ja objekts ir adresācijas objekts;

5.2.4. informācija par to, vai dati ir ierobežotas pieejamības informācija;

5.2.5. būves kadastra apzīmējums, ja būve reģistrēta Kadastra informācijas sistēmā.

6. Informācijas sistēmā par apgrūtināto teritoriju uzkrāj šādus datus:

6.1. Informācijas sistēmā obligāti uzkrājamie dati:

6.1.1. kods atbilstoši šo noteikumu 2. pielikumam;

6.1.2. ģeotelpiskās informācijas mēroga noteiktība;

6.1.3. informācija par datu sniedzēju (nosaukums un reģistrācijas numurs vai vārds, uzvārds un personas kods);

6.1.4. apgrūtinātās teritorijas robežas atbilstoši šo noteikumu 2. pielikumā minētajam elementa tipam un 30. punktā minētajām prasībām;

6.1.5. izveides tiesiskais pamatojums;

6.1.6. datu reģistrācijas vai aktualizācijas datums;

6.1.7. Informācijas sistēmas piešķirtais identifikators;

6.1.8. datu ģenerēšanas datums Informācijas sistēmā, ja tāds ir;

6.2. Informācijas sistēmā uzkrājami dati, ja datu sniedzējs tādus ir iesniedzis:

6.2.1. datu sniedzēja piešķirtais identifikators;

6.2.2. apgrūtinātās teritorijas nosaukums.

**III. Informācijas sistēmas datu iesniegšanas, aktualizācijas un glabāšanas kārtība**

7. Informācijas sistēmas pārzinis ar datu sniedzēju slēdz starpresoru vienošanos, sadarbības līgumu vai līgumu (turpmāk – līgums), kurā vienojas par datu iesniegšanas un aktualizācijas kārtību, iesniedzamo un aktualizējamo datu apjomu un formātu, ciktāl tas nav pretrunā ar šajos noteikumos un Apgrūtināto teritoriju informācijas sistēmas likumā noteikto.

8. Informācijas sistēmas pārzinis līgumu slēdz, ja datu sniedzēja sniegtā informācija atbilst:

8.1. Uzņēmumu reģistra tiešsaistē sniegtajām ziņām par juridiskās personas reģistrācijas numuru, nosaukumu, juridisko adresi;

8.2. Pilsonības un migrācijas lietu pārvaldes tiešsaistē sniegtajām ziņām no Iedzīvotāju reģistra par fiziskās personas vārdu, uzvārdu un personas kodu.

9. Informācijas sistēmas pārzinis pēc līguma ar datu sniedzēju noslēgšanas datu sniedzējam izveido autorizētu kontu Informācijas sistēmas pārziņa datu publicēšanas un e-pakalpojumu portālā www.kadastrs.lv (turpmāk – portāls www.kadastrs.lv), kas paredzēts datu reģistrācijas un aktualizācijas procesa nodrošināšanai.

10. Reģistrējot vai aktualizējot datus par objektu vai apgrūtināto teritoriju, Informācijas sistēmas pārzinis pārbauda iesniegto datu atbilstību līgumam, kā arī šo noteikumu 30. punkta un 1. un 2. pielikuma prasībām.

11. Ja par objektu vai apgrūtināto teritoriju iesniegtie dati atbilst šo noteikumu 10. punktā noteiktajām prasībām, Informācijas sistēmas pārzinis reģistrē vai aktualizē tos Informācijas sistēmā 10 darbdienu laikā. Ja Informācijas sistēmas pārzinis, pārbaudot reģistrācijai vai aktualizācijai iesniegtos objekta vai apgrūtinātās teritorijas datus, konstatē neatbilstību, Informācijas sistēmas pārzinis atsaka reģistrēt vai aktualizēt šos datus Informācijas sistēmā un 10 darbdienu laikā informē par to datu sniedzēju, norādot atteikuma iemeslu.

12. Ja, saņemot no datu sniedzēja datus par objektu, Informācijas sistēmas pārzinis konstatē, ka atbilstoši normatīvajiem aktiem aizsargjoslas platums nosakāms precīzi un bez papildu nosacījumiem, Informācijas sistēmas pārzinis reģistrē Informācijas sistēmas automātiski ģenerētu aizsargjoslu, piešķirot unikālu Informācijas sistēmas identifikatoru un norādot datu ģenerēšanas datumu.

13. Objektiem, kuriem atbilstoši normatīvo aktu prasībām aizsargjoslas platums nosakāms automātiski, aizsargjoslas platumu Informācijas sistēmas pārzinis aktualizē mēneša laikā no dienas, kad stājies spēkā normatīvais akts, kurā noteikta aizsargjoslas platuma maiņa, ja nav mainījušies citi tās noteikšanas parametri.

14. Ja normatīvajos aktos ir izdarīti grozījumi un Informācijas sistēmas pārzinis nevar automātiski noteikt aizsargjoslas platumu un precīzi to attēlot Informācijas sistēmā bez papildu nosacījumiem, Informācijas sistēmas pārzinis mēneša laikā informē par to datu sniedzēju, kas triju mēnešu laikā iesniedz datus par apgrūtināto teritoriju Informācijas sistēmas pārzinim.

15. Ja Informācijas sistēmu likvidē, Informācijas sistēmas datus nodod turpmākai glabāšanai Latvijas Nacionālajā arhīvā normatīvajos aktos noteiktajā kārtībā.

**IV. Informācijas sistēmas datu pieprasīšanas un izsniegšanas kārtība**

16. Informācijas sistēmas datus persona pieprasa, Informācijas sistēmas pārzinim iesniedzot informācijas pieprasījumu, ja to paredz valsts pārvaldes pakalpojumu portāla www.latvija.lv Pakalpojumu katalogā norādītais Informācijas sistēmas pārziņa sniegto pakalpojumu apraksts (turpmāk – pakalpojuma apraksts).

17. Informācijas pieprasījumā papildus normatīvajos aktos noteiktajām prasībām informācijas atklātības un ģeotelpiskās informācijas jomā persona norāda:

17.1. ziņas par personu, kura pieprasa informāciju:

17.1.1. fiziskai personai – personas kodu un deklarētās dzīvesvietas adresi;

17.1.2. juridiskai personai – reģistrācijas numuru un juridisko adresi;

17.1.3. valsts un pašvaldības iestādei – nosaukumu un adresi;

17.2. iespējami precīzu izsniedzamo Informācijas sistēmas datu apjomu un sastāvu, informācijas izsniegšanas veidu un pēc iespējas norāda Informācijas sistēmas datu izsniegšanas risinājumu atbilstoši pakalpojuma aprakstam.

18. Elektroniskā veidā sagatavotus Informācijas sistēmas datus Informācijas sistēmas pārzinis personai izsniedz kopā ar Informācijas sistēmas pārziņa atļauju to izmantošanai, kurā noteikti Informācijas sistēmas datu izmantošanas noteikumi (turpmāk – atļauja). Atļaujā noteiktos Informācijas sistēmas datu izmantošanas noteikumus Informācijas sistēmas pārzinis publicē tīmekļvietnē (www.vzd.gov.lv).

19. Atļauju personai nav nepieciešams izsniegt normatīvajos aktos ģeotelpiskās informācijas jomā noteiktajos gadījumos un šādos gadījumos:

19.1. Informācijas sistēmas datus pārlūko portālā www.kadastrs.lv;

19.2. Informācijas sistēmas datus izsniedz par personai piederošu nekustamo īpašumu vai nekustamā īpašuma objektu;

19.3. Informācijas sistēmas datus izsniedz datu sniedzējam par tiem objektiem un apgrūtinātajām teritorijām, par kurām tas iesniedzis datus;

19.4. Informācijas sistēmas datus izsniedz par ne vairāk kā 50 zemes vienībām;

19.5. izsniedz statistisko informāciju.

20. Atļauju izsniedz:

20.1. licences veidā papīra vai elektroniskā formā;

20.2. ietverot to līgumā.

21. Šo noteikumu [19.](https://likumi.lv/ta/id/300574#p22) punktā minētajos gadījumos personai, kas saņēmusi Informācijas sistēmas datus, ir tiesības tos publicēt, publiskot vai citādi izplatīt trešajai personai tādā apjomā un ar tādiem nosacījumiem, kādus nosaka Informācijas sistēmas pārzinis.

22. Informācijas sistēmas datus Informācijas sistēmas pārzinis personai izsniedz pakalpojuma aprakstā norādītajā veidā, izmantojot tajā noteiktos Informācijas sistēmas datu izsniegšanas risinājumus.

23 Pakalpojuma aprakstā noteiktajos gadījumos elektroniskā veidā sagatavotus Informācijas sistēmas datus Informācijas sistēmas pārzinis izsniedz, tos ievietojot portālā www.kadastrs.lv.

24. Informācijas sistēmas datus Informācijas sistēmas pārzinis bez maksas izsniedz šādā veidā:

24.1. datu sniedzējam Informācijas sistēmā reģistrētos datus par datu sniedzēja iesniegtajām apgrūtinātajām teritorijām un objektiem, kā arī šiem objektiem Informācijas sistēmā automātiski attēlotajām apgrūtinātajām teritorijām – atbilstoši pakalpojuma aprakstā norādītajam:

24.1.1. izmantojot specializētu e-pakalpojumu, kas pieejams portālā www.kadastrs.lv;

24.1.2. izmantojot citu Informācijas sistēmas pārzinim pieejamu elektronisku datu izsniegšanas veidu, ja Informācijas sistēmas datus nevar izsniegt šo noteikumu 24.1.1. apakšpunktā minētajā datu izsniegšanas veidā;

24.2. valsts tiešās pārvaldes iestādēm, vietējām pašvaldībām, privātpersonām, kas pilda tām deleģētos valsts pārvaldes uzdevumus, Saeimai, Valsts kontrolei, valsts drošības iestādēm, izmeklēšanas iestādēm, prokuratūrai un tiesām – izmantojot tīmekļa pakalpi;

24.3. Kadastra informācijas sistēmā reģistrēta kadastra objekta īpašniekam vai, ja tāda nav, – tiesiskajam valdītājam, vai, ja tāda nav, – lietotājam, – izmantojot specializētu e-pakalpojumu, kas pieejams portālā www.kadastrs.lv atbilstoši pakalpojuma aprakstā norādītajam.

25. Rakstveida vienošanos par Informācijas sistēmas datu izsniegšanu slēdz, ja nepieciešami īpaši Informācijas sistēmas datu sagatavošanas nosacījumi vai piekļuves noteikumi.

26. Par Informācijas sistēmas datu sagatavošanas un izsniegšanas termiņa sākumu uzskata nākamo darbdienu pēc pieprasījuma saņemšanas, ja Informācijas sistēmas pārzinis informāciju sagatavo un izsniedz bez maksas. Ja Informācijas sistēmas pārzinis informāciju sagatavo un izsniedz par maksu, termiņa sākumu nosaka atbilstoši normatīvajiem aktiem par Informācijas sistēmas pārziņa sniegto maksas pakalpojumu cenrādi un samaksas kārtību.

**V. Iesniedzamo datu apjoms, formāts, precizitāte, specifikācija un klasificēšana**

27. Ģeotelpiskos datus par objektu un apgrūtināto teritoriju datu sniedzējs sniedz atbilstoši līgumam, kā arī šo noteikumu 30. punkta un 1. un 2. pielikuma prasībām.

28. Ierosinot objekta reģistrāciju vai aktualizāciju Informācijas sistēmā, datu sniedzējs par objektu iesniedz šādus datus:

28.1. kodu atbilstoši šo noteikumu 1. pielikumam;

28.2. ģeotelpiskās informācijas mēroga noteiktību;

28.3. objekta robežas atbilstoši šo noteikumu 1. pielikumā minētajam elementa tipam un 30. punktā minētajām prasībām;

28.4. objektu raksturojošos datus, kas nepieciešami apgrūtinātās teritorijas noteikšanai;

28.5. datu sniedzēja piešķirto identifikatoru, ja tāds ir;

28.6. objekta nosaukumu, ja tāds ir;

28.7. adresi, ja objekts ir adresācijas objekts;

28.8. informāciju par to, vai dati ir ierobežotas pieejamības informācija;

28.9. būves kadastra apzīmējumu, ja būve reģistrēta Kadastra informācijas sistēmā.

29. Ierosinot apgrūtinātās teritorijas datu reģistrāciju vai aktualizāciju Informācijas sistēmā, datu sniedzējs par apgrūtināto teritoriju iesniedz šādus datus:

29.1. kodu atbilstoši šo noteikumu 2. pielikumam;

29.2. ģeotelpiskās informācijas mēroga noteiktību;

29.3. apgrūtinātās teritorijas robežas atbilstoši šo noteikumu 2. pielikumā minētajam elementa tipam un 30. punktā minētajām prasībām;

29.4. izveides tiesisko pamatojumu;

29.5. datu sniedzēja piešķirto identifikatoru, ja tāds ir;

29.6. apgrūtinātās teritorijas nosaukumu, ja tāds ir.

30. Ģeotelpiskos datus par objektu vai apgrūtināto teritoriju robežām iesniedz digitālā veidā vektordatu formā Latvijas 1992. gada ģeodēziskajā koordinātu sistēmā, to izsakot kā Merkatora transversālās projekcijas plaknes koordinātas.

31. Informācijas sistēmas pārzinim datus iesniedz šādos veidos:

31.1. izmantojot datu sniedzēja vai vienotā valsts ģeotelpiskās informācijas portāla nodrošināto šo noteikumu 30. punktā minētajām prasībām atbilstošu tīmekļa pakalpi;

31.2. tiešā pieslēgumā pie datu bāzes;

31.3. izmantojot Informācijas sistēmas nodrošināto tīmekļa pārlūkprogrammu;

31.4. elektronisku datņu veidā atbilstoši tīmekļvietnē (www.vzd.gov.lv) publicētajai struktūrai.

32. Objektus un apgrūtinātās teritorijas Informācijas sistēmā attēlo atbilstoši iesniegtās ģeotelpiskās informācijas mēroga noteiktībai.

**VI. Kārtība, kādā Informācijas sistēmas darbības nodrošināšanai iesniedzami un izmantojami kartogrāfiskie materiāli**

33. Informācijas sistēmas nodrošinātajā tīmekļa pārlūkprogrammā, lai attēlotu ģeotelpiskās informācijas pamatdatus izvēlētajā atrašanās vietā, var izmantot šādus kartogrāfiskos materiālus:

33.1. Ģeotelpisko pamatdatu informācijas sistēmas datus;

33.2. Valsts adrešu reģistra informācijas sistēmas administratīvo teritoriju un to teritoriālo vienību robežu datus;

33.3. Kadastra informācijas sistēmas datus;

33.4. Augstas detalizācijas topogrāfiskās informācijas centrālās datubāzes datus.

**VII. Noslēguma jautājumi**

34. Atzīt par spēku zaudējušiem Ministru kabineta 2014. gada 4. februāra noteikumus Nr. 61 "Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru" (Latvijas Vēstnesis, 2014, 31. nr.).

35. Divu mēnešu laikā no šo noteikumu spēkā stāšanās Kadastra informācijas sistēmā dzēš nekustamā īpašuma objekta apgrūtinājumu 7316020100 – zemes īpašniekam nepiederoša būve vai būves daļa, 7312081000 – ekspluatācijas aizsargjoslas teritorija ap automobiļu gāzes uzpildes staciju (AGUS) un 7312081200 – ekspluatācijas aizsargjoslas teritorija ap sašķidrinātās ogļūdeņražu gāzes balonu noliktavu un tirdzniecības punktu.

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs